NARIADENIE KOMISIE (ES) č. 1820/2004
z 20. októbra 2004,
ktorým sa mení a dopĺňa nariadenie (ES) č. 2208/2002 ustanovujúce podrobné pravidlá uplatňovania nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 814/2000 zo 17. apríla 2000 o informačných opatreniach týkajúcich sa financovaní spoločnej poľnohospodárskej politiky (1), najmä na jeho článok 9,
keďže:
(1)
Nariadenie Komisie (ES) č. 2208/2002 (2) stanovuje výzvu na predloženie návrhov s cieľom zabezpečiť, aby sa dotáciám stanoveným v nariadení (ES) č. 814/2000 dostala čo najširšia publicita a aby boli vybraté najlepšie činnosti. Takáto výzva musí byť uverejnená každý rok najneskôr do 31. júla. V záujme riadnej správy v spojení najmä s rozšírením systému stanoveného nariadením (ES) č. 814/2000 o občanov z nových členských štátov, ktorí sa stali jeho príjemcami, by mal byť tento dátum posunutý o tri mesiace.
(2)
V dôsledku toho je potrebné zmeniť a doplniť nariadenie (ES) č. 2208/2002.
(3)
Opatrenia stanovené v tomto nariadení sú v súlade so stanoviskom výboru EPUZF,
PRIJALA TOTO NARIADENIE:
Článok 1
V článku 3 nariadenia (ES) č. 2208/2002 sa dátum „31. júla“ nahrádza dátumom „31. októbra“.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie.
Toto nariadenie je záväzné v plnom rozsahu a je priamo uplatniteľné vo všetkých členských štátoch.
V Bruseli 20. októbra 2004